

|  |  |
| --- | --- |
| **ΕΛΛΗΝΙΚΗ ΔΗΜΟΚΡΑΤΙΑ****ΥΠΟΥΡΓΕΙΟ ΥΓΕΙΑΣ** **ΔΙΟΙΚΗΣΗ 2ΗΣ ΥΓΕΙΟΝΟΜΙΚΗΣΠΕΡΙΦΕΡΕΙΑΣ** **ΠΕΙΡΑΙΩΣ & ΑΙΓΑΙΟΥ**ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ «ΒΟΣΤΑΝΕΙΟ» | **Α.Δ.Α: Ρ4ΔΣ46907Ο-ΟΞ2****ΑΔΑΜ :** 24PROC014971145**Μυτιλήνη 19/6/2024****Αριθμ. πρωτ. 14818** |
|  |  |
|  Ταχ. Δ/νση: Ε. Βοστάνη 48 Ταχ. Κώδικας: 81100 Τηλέφωνο: 2251351351  |   |

# ΠΡΟΣΚΛΗΣΗ ΕΝΔΙΑΦΕΡΟΝΤΟΣ ΓΙΑ ΤΗΝ ΥΠΟΔΕΙΞΗ ΚΑΙ ΑΝΕΥΡΕΣΗ ΜΙΣΘΩΤΩΝ ΣΕ ΕΝΑ (1) ΚΕΝΟ ΑΚΙΝΗΤΟ ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΜΥΤΙΛΗΝΗΣ ΚΛΗΡΟΝΟΜΙΑΣ ΓΕΩΡΓΙΟΥ ΑΘΑΝΑΣΙΟΥ ΒΟΣΤΑΝΗ

|  |  |
| --- | --- |
| **ΕΠΩΝΥΜΙΑ** | Γενικό Νοσοκομείο Μυτιλήνης Κληρονομιά Γεωργίου Αθανασίου Βοστάνη |
| **ΕΔΡΑ** | Ε. Βοστάνη 48, Μυτιλήνη, Λέσβος |
| **ΑΡΙΘΜΟΣ ΦΟΡΟΛΟΓΙΚΟΥ ΜΗΤΡΩΟΥ (Α.Φ.Μ)** | 999145895 |
| **ΔΙΕΥΘΥΝΣΗ ΣΤΟ ΔΙΑΔΙΚΤΥΟ** | [www.vostanio.gov.gr](http://www.vostanio.gov.gr) |
| **ΑΝΤΙΚΕΙΜΕΝΟ ΣΥΜΒΑΣΗΣ - ΚΩΔΙΚΟΣ (CPV)** | ΥΠΟΔΕΙΞΗ ΚΑΙ ΑΝΕΥΡΕΣΗ ΜΙΣΘΩΤΩΝ ΣΕ ΕΝΑ(1) ΚΕΝΟ ΑΚΙΝΗΤΟ (Μεσίτες) CPV:70330000-3 |
| **ΚΡΙΤΗΡΙΟ ΑΝΑΘΕΣΗΣ** | Η πλέον συμφέρουσα από οικονομική άποψη προσφορά με βάση την τιμή |
| **ΦΟΡΕΑΣ ΧΡΗΜΑΤΟΔΟΤΗΣΗΣ** | Τακτικός Προϋπολογισμός της Κληρονομιάς Βοστάνη Γεωργίου έτους 2024 **ΚΑΕ: 0419/0439** |
| **ΙΣΧΥΣ ΣΥΜΒΑΣΗΣ** | Ένα (1) έτος |
| **ΣΥΝΟΛΟ ΚΡΑΤΗΣΕΩΝ** | Όπως ορίζονται στην ισχύουσα νομοθεσία |
| **ΚΑΤΑΛΗΚΤΙΚΗ ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ** | **27-06-2024 Ημέρα: Πέμπτη Ώρα: 14:30 π.μ** |
| **ΗΜΕΡΟΜΗΝΙΑ ΑΠΟΣΦΡΑΓΙΣΗΣ** | **28-06-2024 Ημέρα: Παρασκευή Ώρα: 10:00 μ.μ** |
| **ΑΝΑΡΤΗΣΗ ΤΕΥΧΟΥΣ ΠΡΟΣΚΛΗΣΗΣ** | [www.eprocurement.gov.gr](http://www.eprocurement.gov.gr/) (Κ.Η.Μ.Δ.Η.Σ.), [www.vostanio.gov.gr](http://www.vostanio.gov.gr) Επιμελητήριο Λέσβου |

# Το Γενικό Νοσοκομείο Μυτιλήνης λαμβάνοντας υπόψη:

1. Το 7724/12-3-2024 (εσωτ. Πρωτ. 6897) έγγραφο της Αποκεντρωμένης Διοίκησης Αιγαίου
2. Την 6η / 15-4-2024 1η απόφαση του Δ.Σ. του Νοσοκομείου
3. την 11η/10-6-2024 - 1η απόφαση του Δ.Σ. του Νοσοκομείου
4. τις διατάξεις του Ν. 4412/2016, άρθρο 118
5. τις διατάξεις του Ν. 4182/2013 άρθρο 24 παρ. 8

καλεί τους ενδιαφερόμενους αναδόχους (μεσιτικά γραφεία) να υποβάλουν κλειστή έγγραφη προσφορά για την υπόδειξη και ανεύρεση υποψηφίων μισθωτών για το κάτωθι ακίνητο της κληρονομιάς Γεωργίου Αθανασίου Βοστάνη, με κριτήριο κατακύρωσης τη χαμηλότερη τιμή από οικονομικής άποψης, μέχρι την **27-06-2024 Ημέρα: Πέμπτη Ώρα: 14:30 π.μ** στη Γραμματεία του Γενικού Νοσοκομείου Μυτιλήνης «Βοστάνειο».

**ΑΚΙΝΗΤΟ ΠΡΟΣ ΕΚΜΙΣΘΩΣΗ:**

|  |  |  |  |  |
| --- | --- | --- | --- | --- |
| **ΤΑΥΤΟΤΗΤΑ ΑΚΙΝΗΤΟΥ** | **ΔΙΕΥΘΥΝΣΗ ΑΚΙΝΗΤΟΥ** | **ΠΕΡΙΟΧΗ** | **Τ.Μ.** | **ΠΡΟΤΕΙΝΟΜΕΝΟ ΕΝΟΙΚΙΟ** |
| 01096070381 | Λήμνου 12,ΜυτιλήνηΤ.Κ. 81100 | Μυτιλήνη | 17,00 | 200€ |

# ΔΙΚΑΙΩΜΑ ΣΥΜΜΕΤΟΧΗΣ

1. Δικαίωμα συμμετοχής στη διαδικασία σύναψης της παρούσας σύμβασης έχουν φυσικά ή νομικά πρόσωπα και, σε περίπτωση ενώσεων οικονομικών φορέων, τα μέλη αυτών, που είναι εγκατεστημένα σε:

α) κράτος-μέλος της Ένωσης,

β) κράτος-μέλος του Ευρωπαϊκού Οικονομικού Χώρου (Ε.Ο.Χ.),

γ) τρίτες χώρες που έχουν υπογράψει και κυρώσει τη ΣΔΣ, στο βαθμό που η υπό ανάθεση δημόσια σύμβαση καλύπτεται από τα Παραρτήματα 1, 2, 4 και 5 και τις γενικές σημειώσεις του σχετικού με την Ένωση Προσαρτήματος I της ως άνω Συμφωνίας, καθώς και

δ) σε τρίτες χώρες που δεν εμπίπτουν στην περίπτωση γ΄ της παρούσας παραγράφου και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων.

1. Οι ενώσεις οικονομικών φορέων, συμπεριλαμβανομένων και των προσωρινών συμπράξεων, δεν απαιτείται να περιβληθούν συγκεκριμένη νομική μορφή για την υποβολή προσφοράς.
2. Στις περιπτώσεις υποβολής προσφοράς από ένωση οικονομικών φορέων, όλα τα μέλη της ευθύνονται έναντι της αναθέτουσας αρχής αλληλέγγυα και εις ολόκληρο.

# ΥΠΟΒΟΛΗ ΠΡΟΣΦΟΡΑΣ

Οι προσφορές υποβάλλονται από τους ενδιαφερόμενους στη Γραμματεία του Γενικού Νοσοκομείου Μυτιλήνης, μέχρι την καταληκτική ημερομηνία και ώρα που ορίζει η παρούσα πρόσκληση, στην Ελληνική Γλώσσα, σε σφραγισμένο φάκελο, σύμφωνα με τα αναφερόμενα στον ν.4412/2016.

Στο φάκελο κάθε προσφοράς πρέπει να αναγράφονται ευκρινώς:

1. Η λέξη **ΠΡΟΣΦΟΡΑ**
2. Ο πλήρης τίτλος της αρμόδιας Υπηρεσίας που διενεργεί την διαγωνιστική διαδικασία
3. Ο αριθμός της πρόσκλησης και το αντικείμενο της διαγωνιστικής διαδικασίας
4. Η ημερομηνία διενέργειας της διαγωνιστικής διαδικασίας
5. Τα στοιχεία του αποστολέα

Ο φάκελος θα περιλαμβάνει τα εξής:

**ΔΙΚΑΙΟΛΟΓΗΤΙΚΑ**

Συνημμένα με την προσφορά απαιτείται να υποβληθούν και τα παρακάτω δικαιολογητικά:

1. Απόσπασμα ποινικού μητρώου ή Υπεύθυνη Δήλωση με το παρακάτω περιεχόμενο:

«**ως ……. της εταιρείας ……… δηλώνω ότι: *δεν έχω καταδικαστεί με τελεσίδικη απόφαση για συμμετοχή σε εγκληματική οργάνωση, δωροδοκία ή απάτη η τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες ή νομιμοποίηση εσόδων από παράνομες δραστηριότητες ή χρηματοδότηση της τρομοκρατίας ή παιδική εργασία και άλλες μορφές εμπορίας ανθρώπων.***»

 Εφόσον πρόκειται για εταιρείες περιορισμένης ευθύνης (Ε.Π.Ε.), ιδιωτικές κεφαλαιουχικές εταιρείες (Ι.Κ.Ε.) και προσωπικές εταιρείες (Ο.Ε. και Ε.Ε.), η υποχρέωση αφορά στους διαχειριστές της εταιρείας και εφόσον πρόκειται για ανώνυμες εταιρείες (Α.Ε.), η υποχρέωση αφορά στον Διευθύνοντα Σύμβουλο και όλα τα μέλη του Διοικητικού Συμβουλίου της εταιρείας.

1. Πιστοποιητικό ΓΕΜΗ (όπου θα φαίνονται οι υπόχρεοι της προηγούμενης παραγράφου)
2. Φορολογική Ενημερότητα (για κάθε νόμιμη χρήση πλην είσπραξης χρημάτων)
3. Υπεύθυνη δήλωση στην οποία θα δηλώνονται οι ασφαλιστικοί φορείς (κύριας και επικουρικής ασφάλισης), στους οποίους οφείλει η εταιρεία να καταβάλει εισφορές
4. Ασφαλιστική ενημερότητα (για συμμετοχή σε διαγωνισμούς - δημοπρασίες)
5. Αποδεικτικό έγγραφο νομιμοποίησης και εκπροσώπησης της εταιρείας
	* Υπεύθυνη δήλωση της παρ.4 του άρθρου 8 του ν.1599/1986 (Α' 75) όπως εκάστοτε ισχύει όπου να δηλώνεται ότι “***o οικονομικός φορέας παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή ή ακύρωση - ματαίωση της διαγωνιστικής διαδικασίας***”.
	* Υπεύθυνες Δηλώσεις Παραρτήματος I και II

**ΔΙΕΥΚΡΙΝΙΣΕΙΣ**

Οι ως άνω υπεύθυνες δηλώσεις υπογράφονται από τον νόμιμο εκπρόσωπο και διαχειριστή της εταιρίας ή πρόσωπο ειδικώς εξουσιοδοτημένο.

Οι ανωτέρω υπεύθυνες δηλώσεις γίνονται αποδεκτές εφόσον έχουν συνταχθεί μετά την κοινοποίηση της εν λόγω πρόσκλησης και δεν απαιτείται βεβαίωση του γνησίου της υπογραφής.

Οι σχετικές Υ.Δ. μπορούν να εκδίδονται ηλεκτρονικά και μέσω της υπηρεσίας eDilosi από τη διαδικτυακή πύλη gov.gr

**ΦΑΚΕΛΟΣ ΟΙΚΟΝΟΜΙΚΗΣ ΠΡΟΣΦΟΡΑΣ**

* + Την οικονομική προσφορά του συμμετέχοντα (Παράρτημα I). Ο φάκελος της οικονομικής προσφοράς θα περιέχει την οικονομική προσφορά του υποψηφίου αναδόχου, δηλαδή το ύψος της αιτούμενης αμοιβής του, που θα απεικονίζεται ως ποσοστό έκπτωσης στο ύψος του επιθυμητού ανωτέρω αναφερόμενου ποσού μηνιαίου μισθώματος. Η προτεινόμενη αμοιβή δεν θα περιλαμβάνει το ΦΠΑ.
	+ Έγγραφη δήλωση του συμμετέχοντα στην οποία θα δηλώνει ότι η προσφορά του ισχύει για διάστημα τουλάχιστον εκατόν ογδόντα (180) ημερών

**ΔΙΕΥΚΡΙΝΙΣΕΙΣ**

* + - Το μίσθωμα που διεκδικεί το Νοσοκομείο για το ακίνητο αναφέρεται αναλυτικά ανωτέρω και είναι πλέον του τέλους χαρτοσήμου.
		- Η ισχύς της εντολής θα είναι για ένα (1) έτος και θα αρχίζει από την ημερομηνία υπογραφής του συμφωνητικού.
		- Η καταβολή της αμοιβής του μεσιτικού γραφείου θα γίνει μόνο στην περίπτωση που θα υπάρξει προσφορά μίσθωσης από υποψήφιο μισθωτή (διά του μεσιτικού γραφείου), την οποία η υπηρεσία, με απόφασή της θα κρίνει συμφέρουσα, εγκρίνοντας την εκμίσθωση του ακινήτου στον υποψήφιο.
		- Το κόστος των διαφημιστικών καταχωρήσεων, έντυπων (εφημερίδες, περιοδικά) ή ηλεκτρονικών (διαδίκτυο), βαρύνει αποκλειστικά το μεσιτικό γραφείο.
		- Οι προσφερόμενες τιμές για την παροχή υπηρεσιών, θα δοθούν σε ευρώ (EURO) και θα αναγράφονται αριθμητικώς και ολογράφως, τόσο χωρίς ΦΠΑ, όσο και με τον αναλογούντα ΦΠΑ.
		- Στην τιμή περιλαμβάνονται οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., για την παροχή των υπηρεσιών στον τόπο και με τον τρόπο που προβλέπεται στα έγγραφα της σύμβασης.
		- Προσφορές που δεν δίνουν τις τιμές σε ΕΥΡΩ ή που καθορίζουν σχέση ΕΥΡΩ προς ξένο νόμισμα θα απορρίπτονται ως απαράδεκτες. Σε περίπτωση διαφοροποίησης μεταξύ της αναγραφόμενης τιμής αριθμητικώς και ολογράφως, λαμβάνεται υπόψη η τιμή ολογράφως.
		- Προσφορές που οι τιμές τους υπερβαίνουν την προϋπολογισθείσα δαπάνη απορρίπτονται
		- Προσφορά που θέτει όρο αναπροσαρμογής, χωρίς αυτό να προβλέπεται από την πρόσκληση, απορρίπτεται ως απαράδεκτη.

# ΑΠΟΣΦΡΑΓΙΣΗ -ΑΞΙΟΛΟΓΗΣΗ ΠΡΟΣΦΟΡΩΝ - ΚΑΤΑΚΥΡΩΣΗ

Η αποσφράγιση των φακέλων των προσφορών και η αξιολόγηση θα γίνει σύμφωνα με τις διαδικασίες που προβλέπονται στο άρθρο 100, παράγραφος 2 του Ν. 4412/16 από αρμόδια επιτροπή. Σε περίπτωση υποβολής ίσων προσφορών θα διενεργηθεί κλήρωση από την υπηρεσία. Το πρακτικό της επιτροπής θα επικυρωθεί με απόφαση του Δ.Σ. του Νοσοκομείου, το οποίο θα λάβει και την απόφαση για υπογραφή σύμβασης ανάθεσης της εν λόγω υπηρεσίας

# ΔΙΟΙΚΗΤΙΚΕΣ ΠΡΟΣΦΥΓΕΣ

Κατά της πρόσκλησης, πράξης ή παράλειψης της αναθέτουσας αρχής προβλέπεται η άσκηση ένστασης, σύμφωνα με τα οριζόμενα στο άρθρο 127, του Ν. 4412/2016.

# ΤΡΟΠΟΣ ΠΛΗΡΩΜΗΣ

Η καταβολή της αμοιβής του μεσιτικού γραφείου θα γίνει μόνο στην περίπτωση που θα υπάρξει προσφορά μίσθωσης από υποψήφιο μισθωτή (διά του μεσιτικού γραφείου), την οποία η υπηρεσία, με απόφασή της θα κρίνει συμφέρουσα, εγκρίνοντας την εκμίσθωση του ακινήτου στον υποψήφιο.

* Η πληρωμή θα γίνει σε ευρώ (€), μετά από προηγούμενη θεώρηση των σχετικών χρηματικών ενταλμάτων πληρωμής από τις αρμόδιες ελεγκτικές Αρχές.
* **Χρόνος εξόφλησης**: εξήντα (60) ημέρες από την επόμενη της έκδοσης του τιμολογίου και εφόσον υποβληθούν όλα τα νόμιμα παραστατικά και δικαιολογητικά που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο. Τον ανάδοχο βαρύνουν οι νόμιμες κρατήσεις. Σε περίπτωση διαδικασιών έγκρισης προϋπολογισμού, ο χρόνος επιμηκύνεται.
* Για ότι δεν αναφέρεται στην παρούσα πρόσκληση, ισχύουν οι περί προμηθειών του Δημοσίου νόμοι και διατάξεις (Ν.4412/2016).

# ΕΙΔΙΚΟΙ ΟΡΟΙ ΕΚΜΙΣΘΩΣΗΣ

1. Η χρήση του μισθίου είναι για εμπορική χρήση ή και αποθηκευτικό χώρο, σύμφωνα με τις χρήσεις που ορίζονται στον κανονισμό της. Η έκδοση των απαραίτητων σχετικών αδειών από αρμόδιες υπηρεσίες να γίνεται με ευθύνη του ιδίου του μισθωτή.
2. Καθ’ όλη την διάρκεια της μίσθωσης, το μίσθιο θα χρησιμοποιηθεί από τον μισθωτή για τη χρήση που έχει δηλωθεί και θα αναφέρεται στο μισθωτήριο, ρητά απαγορευμένης της καθ’ οποιονδήποτε τρόπο αλλαγής της χρήσης του μισθίου χωρίς την έγγραφη συναίνεση της Κληρονομίας και συγκεκριμένα, χωρίς τις αποφάσεις των Δ.Σ. των ανωτέρω κληρονομιών. Ο μισθωτής δηλώνει και με τη σχετική ανωτέρω αναφερόμενη υπεύθυνη δήλωση του ότι εξέτασε το μίσθιο λεπτομερώς με την βοήθεια ειδικών τεχνικών και το βρήκε της απόλυτης αρεσκείας του χωρίς ελαττώματα και κατάλληλο για την χρήση που το προορίζει, γι’ αυτό και το παραλαμβάνει ανεπιφύλακτα.
3. Η μίσθωση αρχίζει από την υπογραφή του μισθωτηρίου συμβολαίου, το οποίο περιλαμβάνει και την έγκριση απευθείας ανάθεσης από την Αποκεντρωμένη Διοίκηση Αιγαίου σύμφωνα με τον 4182/2013 και λήγει μετά από τρία (3) χρόνια.
4. Μετά τη λήξη της μίσθωσης (3ετία) μπορεί να συμφωνηθεί η ανανέωση για τρία (3) χρόνια, με τους ίδιους ή επουσιωδώς διαφορετικούς όρους, το δε σχετικό μισθωτήριο υποβάλλεται στην Αποκεντρωμένη Διοίκηση Αιγαίου προς ενημέρωση αυτής.
5. Το παραπάνω μίσθωμα θα ισχύει για ένα (1) χρόνο. Μετά την πάροδο του πρώτου μισθωτικού έτους, το μίσθωμα θα αναπροσαρμόζεται ετησίως υπολογιζόμενο προσθετικώς στο μηνιαίο μίσθωμα του προηγούμενου έτους με αύξηση ίση με το ύψος του Δ.Τ.Κ., όπως αυτός υπολογίζεται από την Εθνική Στατιστική της Ελλάδος, πλέον δύο (2) ποσοστιαίων μονάδων. Στην περίπτωση που το μίσθωμα, μετά την κατά το ανωτέρω τρόπο υπολογιζόμενη αναπροσαρμογή, είναι μικρότερο από το ήδη καταβαλλόμενο μίσθωμα, δε θα αναπροσαρμόζεται για το έτος αυτό και θα παραμένει σταθερό. Η εν λόγω διαδικασία αναπροσαρμογής θα επαναλαμβάνεται κάθε μισθωτικό έτος.
6. Απαγορεύεται απολύτως η χωρίς την προηγούμενη έγγραφη συναίνεση του Γενικού Νοσοκομείου Μυτιλήνης, ολική ή μερική υπομίσθωση του μισθίου, ή η με οποιονδήποτε τρόπο με ή χωρίς αντάλλαγμα παραχώρηση της χρήσης του μισθίου σε τρίτον, η δε παράβαση του παρόντος όρου συνιστά σπουδαίο λόγο λύσης της παρούσας σύμβασης μίσθωσης. Το Δ.Σ. του Γενικού Νοσοκομείου Μυτιλήνης «Βοστάνειο» δύναται να συναινέσει, στο δικαίωμα, ολικής ή μερικής υπομισθώσεως του μισθίου, ή οποιασδήποτε παραχώρησης της χρήσης του με αντάλλαγμα ή χωρίς, με τους ίδιους όρους της αρχικής μίσθωσης μετά από ενημέρωση της Αποκεντρωμένη Διοίκηση Αιγαίου. Σε κάθε περίπτωση, ο μισθωτής μετά του εγγυητή του, ευθυνόμενοι αλληλεγγύως και εις ολόκληρον μεταξύ τους ως και μεταξύ των υπομισθωτών και των εγγυητών αυτών, δεν απαλλάσσονται από τις υποχρεώσεις που ανέλαβαν απέναντι στο Γενικό Νοσοκομείο Μυτιλήνης με τη διακήρυξη της δημοπρασίας και την υπογραφή του αρχικού μισθωτηρίου συμβολαίου. Επίσης, ο μισθωτής υποχρεούται να ανακοινώνει στην Αποκεντρωμένη Διοίκηση Αιγαίου, στο Γενικό Νοσοκομείο Μυτιλήνης την σύνταξη του συμβολαίου της υπομίσθωσης, υποβάλλοντας συγχρόνως και αντίγραφο αυτού.
7. Σιωπηρή αναμίσθωση δεν χωρεί, ούτε ισχύει παράταση κατά τις διατάξεις τυχόν ενοικιοστασίου ή κάποιου άλλου Νόμου. Ο μισθωτής είναι υποχρεωμένος να παραιτηθεί με το μισθωτήριο συμβόλαιο από κάθε προστασία των νόμων περί ενοικιοστασίου, ή από οποιαδήποτε παράταση της μίσθωσης, ή από άλλες προστατευτικές των μισθωτών διατάξεις, που θα ισχύουν κατά το χρόνο της σύναψης της μίσθωσης, ή που θα εκδοθούν στο μέλλον, κατά τη διάρκειά της.
8. Η από το μισθωτή εκχώρηση (μερική ή ολική) η σύσταση ενεχύρου ή μεταβίβαση της σύμβασης και οποιουδήποτε δικαιώματος ή υποχρέωσης που απορρέουν από αυτήν απαγορεύεται χωρίς προηγούμενη έγγραφη συναίνεση (εκ των προτέρων έγγραφη έγκριση) του Δ.Σ. του Γενικού Νοσοκομείου Μυτιλήνης «Βοστάνειο» και της Αποκεντρωμένης Διοίκησης Αιγαίου.
9. Το πρώτο μίσθωμα πρέπει απαραίτητα να έχει προκαταβληθεί κατά την υπογραφή του μισθωτηρίου συμβολαίου.
10. Υπόλοιποι όροι που αφορούν το ακίνητο θα αναφερθούν στον ανάδοχο μεσίτη προς ενημέρωση του.

Για ότι δεν αναφέρεται στο παρόν έγγραφο, ισχύουν οι περί προμηθειών του Δημοσίου νόμοι και διατάξεις (Ν.4412/2016).

**Ο Διοικητής**

**ΓΕΩΡΓΙΟΣ ΚΑΜΠΟΥΡΗΣ**

**ΠΑΡΑΡΤΗΜΑ Ι**

 **ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ** | **ΠΡΟΣ:** |
| Ημερομηνία: Επωνυμία: Ιδιότητα:Διεύθυνση:Τηλ.: Email: | **ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ ΒΟΣΤΑΝΕΙΟ**Ε. ΒΟΣΤΑΝΗ 48, ΜΥΤΙΛΗΝΗΛΕΣΒΟΣΤ.Κ. 81100 |

# ΟΙΚΟΝΟΜΙΚΗ ΠΡΟΣΦΟΡΑ

Που αφορά την υπόδειξη και ανεύρεση μισθωτών σε 1 κενό ακίνητο του γενικού νοσοκομείου Μυτιλήνης κληρονομιάς Γεωργίου Αθανάσιου Βοστάνη, σύμφωνα με την …./2024 Πρόσκληση, σας υποβάλλουμε την προσφορά μας με τους κατωτέρω οικονομικούς όρους.

|  |  |  |
| --- | --- | --- |
| **ΠΕΡΙΓΡΑΦΗ** | **Προϋπολογισμός μη συμπεριλαμβανομένου****ΦΠΑ** | **Προσφορά συμπεριλαμβανομένου ΦΠΑ** |
| Υπόδειξη και ανεύρεση μισθωτών για το ακίνητο επί της οδού Λήμνου 12 | **…………..€** | **………..€** |

Συνολική Προσφερόμενη Τιμή χωρίς Φ.Π.Α. (ολογράφως) ευρώ

Συνολική Προσφερόμενη Τιμή με Φ.Π.Α. (ολογράφως) ευρώ

Ο χρόνος ισχύος της προσφοράς είναι **6 μήνες** από την ημερομηνία διενέργειας του διαγωνισμού.

Ο προσφέρων

(Υπογραφή, Σφραγίδα)

(Ονοματεπώνυμο, Ιδιότητα στην εταιρεία)

*(Σε περίπτωση που η οικονομική προσφορά υπερβαίνει τη μία σελίδα ο προσφέροντας θα υπογράψει και θα σφραγίσει όλες τις σελίδες της παρούσης).*

|  |
| --- |
| Εικόνα που περιέχει σκίτσο/σχέδιο, σύμβολο, σχεδίαση  Περιγραφή που δημιουργήθηκε αυτόματα**ΠΑΡΑΡΤΗΜΑ ΙΙ ΥΠΕΥΘΥΝΗ ΔΗΛΩΣΗ****(άρθρο 8 Ν.1599/1986)**Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8,παρ. 4 Ν. 1599/1986) |
| **ΠΡΟΣ(1):** | **ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ ΒΟΣΤΑΝΕΙΟ – ΚΛΗΡΟΝΟΜΙΑ ΓΕΩΡΓΙΟΥ ΑΘΑΝΑΣΙΟΥ ΒΟΣΤΑΝΗ** |  |
| **Ο – Η Όνομα:** |  | **Επώνυμο:** |  |
| **Όνομα και Επώνυμο Πατέρα:** |  |
| **Όνομα και Επώνυμο Μητέρας:** |  |
| **Ημερομηνία γέννησης(2):** |  |
| **Τόπος Γέννησης:** |  |
| **Αριθμός Δελτίου Ταυτότητας:** |  | **Τηλ:** |  |
| **Τόπος Κατοικίας:** |  | **Οδός:** |  | **Αριθ:** |  | **ΤΚ:** |  |
| **Αρ. Τηλεομοιοτύπου (Fax) :** |  | **Δ/νση Ηλεκτρ. Ταχυδρομ. (Ε-mail):** |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από της διατάξεις της παρ. 6 του άρθρου 22 του Ν. 1599/1986, δηλώνω ότι:**(α)** συμμετέχω στην υπ. αριθμ. πρωτ. Συλλογής προσφορών τους όρους του οποίου έλαβα γνώση και αποδέχομαι πλήρως και ανεπιφύλακτα στο σύνολο τους**(β)** εκπροσωπώ νόμιμα την εταιρία ............................................... η οποία είναι μέλος του Επιμελητήριου………………………...**(γ)** δε βρίσκομαι σε κατάσταση σύγκρουσης συμφερόντων του άρθρου 24 του Ν. 4412/2016 σύμφωνα με τα οριζόμενα στο άρθρο αυτό.**(δ)** δε βρίσκομαι σε καμιά από́ τις καταστάσεις των άρθρων 73 και 74 του Ν. 4412/2016 για τις οποίες οι οικονομικοί φορείς αποκλείονται ή μπορούν να αποκλεισθούν.**(ε)** πληρώ τα σχετικά κριτήρια επιλογής όπως αυτά καθορίζονται στην παρούσα πρόσκληση.**(στ)** σε περίπτωση κατακύρωσης της σύμβασης σε εμένα θα τηρώ τις υποχρεώσεις στους τομείς του περιβαλλοντικού, κοινωνικοασφαλιστικού και εργατικού δικαίου που έχουν θεσπιστεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου.**(ζ)** όταν μου ζητηθεί και χωρίς καθυστέρηση, θα προσκομίσω κάθε δικαιολογητικό ή έγγραφο που αποδεικνύει τις πληροφορίες και δηλώσεις που περιλαμβάνονται στη δήλωση μου και ειδικότερα όλα τα έγγραφα που απαιτούνται ως δικαιολογητικά κατακύρωσης σύμφωνα με την παρούσα.**(η)** συναινώ στην επεξεργασία, αποθήκευση και την προβλεπόμενη από το νόμο δημοσιοποίηση των δεδομένων μου (προσωπικών και μη), τα οποία υποβάλλω και γνωρίζω πως η Αναθέτουσα Αρχή υποχρεούται σύμφωνα με την εθνική νομοθεσία να διατηρεί τα δεδομένα αυτά σε ασφαλή αρχείο (ηλεκτρονικό και φυσικό). (4)Ημερομηνία: /2023Ο – Η Δηλ.(Υπογραφή)1. Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
2. Αναγράφεται ολογράφως.
3. «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
4. Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.
 |

|  |
| --- |
| Εικόνα που περιέχει σκίτσο/σχέδιο, σύμβολο, σχεδίαση  Περιγραφή που δημιουργήθηκε αυτόματα**ΠΑΡΑΡΤΗΜΑ ΙΙΙ ΥΠΕΥΘΥΝΗ ΔΗΛΩΣΗ****(άρθρο 8 Ν.1599/1986)**Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών (άρθρο 8,παρ. 4 Ν. 1599/1986) |
| **ΠΡΟΣ(1):** | **ΓΕΝΙΚΟ ΝΟΣΟΚΟΜΕΙΟ ΜΥΤΙΛΗΝΗΣ ΒΟΣΤΑΝΕΙΟ – ΚΛΗΡΟΝΟΜΙΑ ΓΕΩΡΓΙΟΥ ΑΘΑΝΑΣΙΟΥ ΒΟΣΤΑΝΗ** |  |
| **Ο – Η Όνομα:** |  | **Επώνυμο:** |  |
| **Όνομα και Επώνυμο Πατέρα:** |  |
| **Όνομα και Επώνυμο Μητέρας:** |  |
| **Ημερομηνία γέννησης(2):** |  |
| **Τόπος Γέννησης:** |  |
| **Αριθμός Δελτίου Ταυτότητας:** |  | **Τηλ:** |  |
| **Τόπος Κατοικίας:** |  | **Οδός:** |  | **Αριθ:** |  | **ΤΚ:** |  |
| **Αρ. Τηλεομοιοτύπου (Fax) :** |  | **Δ/νση Ηλεκτρ. Ταχυδρομ. (Ε-mail):** |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από της διατάξεις της παρ. 6 του άρθρου 22 του Ν. 1599/1986, δηλώνω ότι:* ως ……. της εταιρείας ……… δηλώνω ότι: δεν έχω καταδικαστεί με τελεσίδικη απόφαση για συμμετοχή σε εγκληματική οργάνωση, δωροδοκία ή απάτη η τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες ή νομιμοποίηση εσόδων από παράνομες δραστηριότητες ή χρηματοδότηση της τρομοκρατίας ή παιδική εργασία και άλλες μορφές εμπορίας ανθρώπων.
* Η καταβολή της αμοιβής του μεσιτικού γραφείου μου θα γίνει μόνο στην περίπτωση που θα υπάρξει προσφορά μίσθωσης από υποψήφιο μισθωτή (διά του μεσιτικού γραφείου), την οποία η υπηρεσία, με απόφασή της θα κρίνει συμφέρουσα, εγκρίνοντας την εκμίσθωση του ακινήτου στον υποψήφιο.
* Το κόστος των διαφημιστικών καταχωρήσεων, έντυπων (εφημερίδες, περιοδικά) ή ηλεκτρονικών (διαδίκτυο), βαρύνει αποκλειστικά το μεσιτικό γραφείο.(4)

Ημερομηνία: /2024Ο – Η Δηλ.(Υπογραφή)1. Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.
2. Αναγράφεται ολογράφως.
3. «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.
4. Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.
 |